Burning Spear
Store norske leksikon,Kunst og estetikk,Musikk,Populærmusikk,Reggae
Burning Spear, eller Winston Rodney, er en jamaicansk sanger og komponist som siden midten av 1970-årene har vært en av de fremste representantene for reggaemusikken. Opprinnelig var Burning Spear navnet på en vokaltrio Rodney var medlem av, men han fortsatte som soloartist da den ble oppløst i 1977.
Sangene hans uttrykker et sterkt sosialt og politisk engasjement, der rastafarianernes historiesyn og filosofi er fremtredende. Burning Spear debuterte i 1969 med singlen Door Peep og ga ut debutalbumet Studio One Presents Burning Spear i 1973. Konseptalbumet Marcus Garvey (1975) regnes som en reggaeklassiker og handler om den politiske aktivisten Marcus Garvey. Andre meget kritikerroste album er Social Living (1978), Hail H.I.M. (1980) og Calling Rastafari (1999; Grammy-pris). Les mer i Store norske leksikon reggae Musikk på Jamaica